ספפה דסה

שנת לידה: 1935

מקום לידה: גונקו, ביילקו.

עיסוק מרכזי באתיופיה: רועה צאן, חקלאי, נפח.

אזור מגורים באתיופיה: אנקש וודרה, במחוז גונדר.

שפת הריאיון: אמהרית.

תוכן הריאיון:

ספפה נולד בתקופת שלטון האיטלקים באתיופיה. הוא הבן הבכור למשפחה אמידה מאוד, וכנהוג בקרב יהודי אתיופיה, זכה לשבעה שמות שונים שניתנו לו על ידי קרובי משפחתו.

ספפה מתאר את הכפר שלו, את ביתו המפואר שבנה בשתי ידיו, ואת חיי היומיום הייחודיים של היהודים תושבי הכפר. הוא מסביר את כללי שמירת השבת ומשמעותם, את כללי הנידה, את נוהג הכנסת האורחים ורחיצת רגליהם, ומספר על מנהגי דת נוספים; הוא מספר על אחיו הקייס, ועל תפקידם של הקייסים, כמגשרים ונותני עצות.

ספפה מספר על הקשיים בתקופת שלטונו של היילה סלאסי (Haile Selassie), שאסר על יהודים להחזיק באדמות בבעלותם. עם עליית שלטון הדרג ניתנו ליהודים קרקעות, מה שהוביל לקנאה בהם ולרדיפתם על ידי שכניהם הנוצרים. ספפה מספר כיצד הגן על בני הקהילה בחירוף נפש מהנוצרים שרצו לשוב ולהשתלט על האדמות.

הוא מרחיב את הדיבור על המקצועות המסורתיים בהם עסק - חקלאות, רעיית צאן, אריגה, נפחות ובניית בתים. הוא מספר ממי רכש אותם וכיצד ביצע אותם בפועל. כמו כן הוא מספר על עבודתו כמאבטח הכפר מטעם הממשלה בזמן שלטון הדרג.

ספפה התחתן בגיל 19. הוא מתאר בפירוט את חתונתו ואת מנהגי החתונה: תפקידם של השושבינים, האופן בו הביאו את הכלה מהכפר שלה, מה היה נהוג לתת כנדוניה, כיצד התנהל טקס הנישואין שקיימו הקייסים, משך החגיגות ועוד.

דרך סיפור המוות הטרגי של אביו, ספפה מספר לנו כיצד בנה מיטה מפוארת אשר שימשה לימים כאלונקה בהלוויית אביו ודודו. הוא מפרט על מנהגי הטהרה סביב הטיפול במת, מנהגי ההלוויה, ומנהגי השבעה כפי שהיו נהוגים באתיופיה. לאחר מות אביו הפך ספפה להיות ראש המשפחה. הוא מספר על תפקידו כראש משפחה, ועל המקצועות המסורתיים והלא מסורתיים שביצע.

תמלול הראיון:

<https://drive.google.com/file/d/1hSKQYcv2hWGvTCzIyQXkk7E3LpP6KWUB/view?usp=sharing>

מילות מפתח:

ספפה דסה, אנקש, ווגרה, גונדר, חקלאות, רעה צאן, נפח, משפחה שמרנית,חתונה בשידוך,מחלה, מוות, בית מפואר, סכסוך, נוצרים, משפחה, יהודים, עבודת אדמה, שמירות, חגים, הלכות נידה, ברית מילה, מנהגי טומאה, הלכות שבת, היילה סילאסה, מנגיסטו היילה מרים, איטלקים, נדודים, וואיביי, קרנדה ארונה, חרישה, אריגה, נפחות, הכנסת אורחים קייס, בנית בתים, הלוויה, שבעה, טומאת המת, מנהגי אבלות, שלטון הדרג, קרקעות.

ראיון, מצולם, ארכיון, זיכרונות מאתיופיה, מורשת יהדות אתיופיה, אתיופיה, יהדות, יהודי, חגים, חגים יהודים באתיופיה, חגים באתיופיה, מסורת, צפון מערב אתיופיה, אגם טאנה, התישבות, אינג'רה, דאבו, סיגד, כפר, חקלאות, חקלאות באתיופיה, תנ"ך, ארץ הקודש, ישראל, משפחה, משפחה באתיופיה, משפחה אתיופית, בית, מבנה המשפחה, מקצועות, דת, השכלה, גבר, אישה, ביתא ישראל, אפריקה, טאלה, אמהרית, טיגרית, טיגרינית, טגריניה, תגרי, קייס, בית כנסת, טומאה, טהרה, מסורת יהודית, מסורת אתיופית, חגים באתיופיה, בית נידה, כפר אתיופי, עבודות יד, עבודות יד אתיופיות, תרבות יהודי אתיופיה, תרבות אתיופית, תרבות, היסטוריה יהודית, היסטוריה יהודי אתיופיה.